**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO**

2019 m. rugsėjo d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 19, 20, 21, 24 straipsnių pakeitimo ir 18 straipsnio pripažinimo netekusiu galios įstatymo Nr. XIII-2398 5 straipsniu, Lietuvos Respublikos viešojo administravimo įstatymo 9 straipsnio 1 punktu, Šilutės rajono savivaldybės taryba n u s p r e n d ž i a:

1. Patvirtinti Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).

2. Nustatyti, kad Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo įgyvendinimą kontroliuoja ir, Savivaldybės tarybai pareikalavus, teikia ataskaitas apie pagal panaudos sutartis perduotą turtą Savivaldybės administracijos Ūkio skyriaus Turto poskyris.

3. Pripažinti netekusiu galios Savivaldybės tarybos 2019 m. gegužės 23 d. sprendimo Nr. T1-23 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo” 1, 2, 3 punktus.

Savivaldybės meras

|  |  |  |  |  |
| --- | --- | --- | --- | --- |
| Virgilijus Pozingis2019-09- |   Dalia Rudienė 2019-09- |  |  |  |
| Dalia Bernotienė2019-09-12 | Stanislova Dilertienė2019-09-12 | Zita Tautvydienė2019-09-12 | Vita Stulgienė2019-09-12 |  |
| Rengė Daiva Thumat, (8 441) 79 210, el. p. daiva.thumat@silute.lt2019-09-12 |

PATVIRTINTA Šilutės rajono savivaldybės tarybos 2019 m. rugsėjo d. sprendimu Nr. T1-

**ŠILUTĖS RAJONO SAVIVALDYBĖS TURTO**

**PERDAVIMO PANAUDOS PAGRINDAIS LAIKINAI NEATLYGINTINAI**

**VALDYTI IR NAUDOTIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas (toliau – Aprašas) nustato pagrindines Šilutės rajono savivaldybės turto (toliau - savivaldybės turto) perdavimo panaudos pagrindais laikinai neatlygintinai valdyti ir naudotis sąlygas, Šilutės rajono savivaldybės administracijos (toliau – Savivaldybės administracijos), dalyvaujančios savivaldybės turto perdavimo panaudos pagrindais procese, teises ir pareigas, panaudos gavėjų teises ir pareigas, taip pat pagrindinius savivaldybės turto panaudos sutarties sudarymo reikalavimus.

2. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Lietuvos Respublikos vietos savivaldos įstatyme. Panaudos sutarties dalyku gali būti savivaldybės ilgalaikis ir trumpalaikis materialusis ir nematerialusis turtas (toliau kartu – savivaldybės turtas).

3. Savivaldybės turtas gali būti perduodamas panaudos pagrindais laikinai neatlygintinai valdyti ir naudotis Savivaldybės tarybos nustatyta tvarka šiems subjektams:

3.1. biudžetinėms įstaigoms;

3.2. viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais;

3.3. asociacijoms (tik šio Aprašo 4 punkte nustatytiems veiklos tikslams);

3.4. labdaros ir paramos fondams (tik šio Aprašo 4 punkte nustatytiems veiklos tikslams);

3.5. egzilio sąlygomis veikiančioms aukštosioms mokykloms;

3.6. kitiems subjektams, jeigu tokio perdavimo tvarka ir sąlygos nustatytos Lietuvos Respublikos Prezidento įstatyme, Lietuvos Respublikos neįgaliųjų socialinės integracijos įstatyme, Lietuvos Respublikos švietimo įstatyme, Lietuvos Respublikos šeimynų įstatyme, Lietuvos Respublikos Lietuvos šaulių sąjungos įstatyme, Lietuvos Respublikos investicijų įstatyme, Lietuvos Respublikos koncesijų įstatyme, Lietuvos Respublikos valstybės įmonės Lietuvos oro uostų valdomų oro uostų koncesijos įstatyme, tarptautinėse sutartyse ar tarptautiniuose susitarimuose.

4. Savivaldybės turtas panaudos pagrindais laikinai neatlygintinai valdyti ir naudotis gali būti perduodamas asociacijoms ir labdaros ir paramos fondams, kurių pagrindinis veiklos tikslas yra bent vienas iš šių tikslų:

4.1. užtikrinti vaiko ir (ar) šeimos gerovės ir (arba) vaiko teisių apsaugą;

4.2. teikti pagalbą nusikaltimų aukoms ir (arba) smurtą artimoje aplinkoje patyrusiems asmenims;

4.3. užtikrinti neįgaliųjų ar kitų socialinę atskirtį patiriančių asmenų grupių (prekybos žmonėmis aukų, asmenų, turinčių psichikos ir elgesio sutrikimų dėl psichoaktyviųjų medžiagų vartojimo, nuteistųjų ir asmenų, paleistų iš laisvės atėmimo vietų, bei kitoms socialinę atskirtį patiriančių asmenų grupėms priklausančių asmenų) ir užsieniečių socialinę integraciją;

4.4. teikti pagalbą ir (arba) socialines paslaugas asmenims, dėl amžiaus, neįgalumo ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį;

4.5. teikti pagalbą, sietiną su pacientų teisių gynimu, organizuoti ir teikti ligų prevencijos paslaugas;

4.6. teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu;

4.7. tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas;

4.8. tenkinti žmonių fizinio aktyvumo poreikius per kūno kultūros ir sporto veiklos skatinimą;

4.9. tenkinti etninės kultūros, meno kūrėjų ir kultūros darbuotojų poreikius per kultūros ir meno plėtros, kultūrinės edukacijos ar kultūros paveldo apsaugos veiklą.

5. Savivaldybės turtas šio Aprašo 3 punkto 3.2–3.5 papunkčiuose nurodytiems subjektams gali būti perduodamas panaudos pagrindais laikinai neatlygintinai valdyti ir naudotis, jeigu:

5.1. panaudos subjektas pagrindžia, kad prašomas panaudos pagrindais suteikti turtas reikalingas jo vykdomai veiklai (jeigu subjektas yra asociacija ar labdaros ir paramos fondas, – šio Aprašo 4 punkte nustatytiems veiklos tikslams), dėl kurios turtas galėtų būti perduotas, ir jo naudojimo paskirtis atitinka šio subjekto steigimo dokumentuose nustatytus veiklos sritis ir tikslus;

5.2. Vyriausybės nustatyta tvarka yra įvertintas poveikis konkurencijai ir atitiktis valstybės pagalbos reikalavimams.

6. Savivaldybės ilgalaikis materialusis turtas šio Aprašo 3 punkto 3.2–3.6 papunkčiuose nurodytiems subjektams gali būti perduotas panaudos teise ne ilgesniam kaip 10 metų laikotarpiui, jeigu įstatymai nenustato kitaip.

**II SKYRIUS**

**SAVIVALDYBĖS TURTO PERDAVIMO PANAUDOS**

**PAGRINDAIS ORGANIZAVIMAS**

7. Sprendimą dėl savivaldybės turto perdavimo pagal panaudos sutartį priima Savivaldybės taryba vadovaujantis šiuo Aprašu. Sprendimą dėl savivaldybės turto perdavimo pagal panaudos sutartį, turto panaudos sutartį (1 priedas) bei turto priėmimo - perdavimo aktą (2 priedas) rengia Šilutės rajono savivaldybės administracijos Ūkio skyriaus Turto poskyris, o Savivaldybės vardu ją pasirašo Savivaldybės tarybos įgaliotas asmuo.

8. Savivaldybės turto panaudos sutartyje turi būti nustatyta pagal panaudos sutartį perduodamo turto naudojimo paskirtis, panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas ir kitos Civiliniame kodekse nustatytos panaudos sąlygos. Savivaldybė privalo nutraukti panaudos sutartį, jeigu panaudos gavėjas nevykdo veiklos, dėl kurios buvo perduotas savivaldybės turtas, arba šį turtą naudoja ne pagal paskirtį. Savivaldybė gali nutraukti panaudos sutartį, jeigu panaudos gavėjas nevykdo įsipareigojimų savo lėšomis atlikti nekilnojamojo daikto einamąjį ar statinio kapitalinį remontą arba kito ilgalaikio materialiojo turto remontą. Panaudos gavėjui, pagerinusiam pagal panaudos sutartį perduotą turtą, už turto pagerinimą neatlyginama.

9. Asmenys, kuriems savivaldybės turtas perduotas neatlygintinai naudotis, negali jo išnuomoti ar kitaip perduoti naudotis tretiesiems asmenims.

10. Savivaldybės taryba sprendimu gali atleisti nuo mokesčių už komunalines paslaugas asociacijas, teikiančias materialinę ir finansinę paramą socialiai remtiniems asmenims ir negaunančias finansavimo pagal Savivaldybėje vykdomas programas.

10. Savivaldybės tarybos sprendime nurodoma:

10.1. perduodant savivaldybės nekilnojamąjį turtą: perduodantis ir priimantis subjektai; panaudos sutarties terminas; nekilnojamojo turto panaudojimo paskirtis, pavadinimas ir adresas; unikalus numeris ir bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas (jeigu toks yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; nekilnojamojo turto ar kitų nekilnojamųjų daiktų sąrašas su šiame papunktyje nurodytais nekilnojamojo turto identifikavimo duomenimis, jeigu panaudos pagrindais perduodami daugiau nei 2 nekilnojamojo turto ar kitų nekilnojamųjų daiktų vienetai;kitos panaudos sąlygos (jeigu tokių reikia), kurios privalo būti įrašytos į panaudos sutartį.

10.2. perduodant kitą nematerialųjį, ilgalaikį ir trumpalaikį materialųjį turtą: perduodantis ir priimantis subjektai; turto pavadinimas; kiti duomenys, identifikuojantys savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); panaudos sutarties terminas; turto panaudojimo paskirtis; perduodamo turto sąrašas su šiame papunktyje nurodytais turto identifikavimo duomenimis, jeigu panaudos pagrindais perduodami daugiau nei 2 turto vienetai; kitos panaudos sutarties sąlygos (jeigu reikia), kurio privalo būti įrašytos į panaudos sutartį.

11. Prie teikiamo Savivaldybės tarybos sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis projekto turi būti pridėta:

11.1. šio Aprašo 3 punkte nurodyto subjekto motyvuotas prašymas perduoti panaudos pagrindais laikinai neatlygintinai valdyti ir naudotis savivaldybės turtą. Prašyme turi būti nurodyta prašomo perduoti savivaldybės turto naudojimo paskirtis (tikslas); prašyme turi būti pateiktas įsipareigojimas savo lėšomis atlikti nekilnojamojo daikto einamąjį ar statinio kapitalinį remontą arba kito materialiojo turto remontą;

11.2. šio Aprašo 3.2–3.6 punktuose nurodytų subjektų:

11.2.1. steigimo dokumentų (registracijos pažymėjimo, įstatų ar nuostatų) kopijos, patvirtintos teisės aktų nustatyta tvarka (išskyrus viešąsias įstaigas, kurių vienas iš steigėjų yra Savivaldybė);

11.2.2. pažymėjimo apie socialinės įmonės statuso suteikimą kopija (socialinės įmonės statusą turintiems juridiniams asmenims);

11.2.3. veiklos aprašymas ir Savivaldybės administracijos struktūrinio, struktūrinio teritorinio padalinio ar valstybės institucijos, koordinuojančios tą veiklos sritį, kurioje veikia panaudos subjektas, išvada apie panaudos subjekto veiklos reikalingumą visuomenei ir Savivaldybės turto perdavimo tikslingumą (išskyrus viešąsias įstaigas, kurių savininkė yra Savivaldybė ar valstybės institucija). Išvadoje turi būti nurodyti duomenys, kiek panaudos subjektų toje rajono dalyje vykdo analogišką veiklą, kodėl šiam panaudos subjektui turėtų būti suteiktas turtas pagal panaudos sutartį, kiti duomenys apie jo veiklą. Viešosios įstaigos (išskyrus asmens sveikatos priežiūros įstaigas, kai bent vienas iš jų dalininkų ar steigėjas yra Savivaldybė, kuriai atstovauja Savivaldybės institucija) turi pateikti informaciją apie Lietuvos Respublikos Vyriausybės patvirtintų programų vykdymą ar Švietimo ir mokslo ministerijos leidimų (licencijų) mokyti kopijas, ar informaciją apie visuomenės intereso muziejų sistemoje tenkinimą;

11.3. perduodant nekilnojamuosius daiktus:

11.3.1. Nekilnojamojo turto registro centrinio duomenų banko informacinio išrašo kopija;

11.3.2. suteikiamų panaudos pagrindais patalpų plano iš nekilnojamojo daikto kadastro duomenų bylos kopija;

11.4. perduodant kitą nematerialųjį, ilgalaikį ir trumpalaikį materialųjį turtą – perduodamo turto sąrašas, kuriame turi būti nurodyta:

11.4.1. turto pavadinimas;

11.4.2. turto inventorinis numeris;

11.4.3. markė, modelis, identifikavimo ir valstybinis numeris, registracijos dokumentų kopijos, jeigu perduodamos transporto priemonės;

11.4.4. turto kiekis (vienetais pagal atskiras pozicijas);

11.4.5. turto vieneto įsigijimo ir likutinė vertės;

11.4.6. perduodamo turto bendra įsigijimo ir likutinė vertės.

**III SKYRIUS**

**SAVIVALDYBĖS TURTO PANAUDOS SUTARTIES PASIRAŠYMAS**

 **IR TURTO PERDAVIMAS**

12. Savivaldybės turto panaudos sutartį, sudarytą pagal Aprašo 1 priede nustatytą pavyzdinę savivaldybės turto panaudos sutarties formą, Savivaldybės tarybos ir panaudos gavėjo įgalioti asmenys pasirašo per 15 dienų nuo Savivaldybės tarybos sprendimo dėl savivaldybės turto perdavimo panaudos pagrindais priėmimo.

13. Panaudos gavėjas per 5 darbo dienas nuo savivaldybės turto perdavimo–priėmimo akto pasirašymo dienos turi apdrausti visam sutarties galiojimo laikotarpiui jam perduotą savivaldybės turtą savo lėšomis Savivaldybės naudai nuo visų draudžiamųjų įvykių. Tais atvejais, kai Lietuvos Respublikoje veikiančios draudimo įmonės motyvuotai atsisako apdrausti savivaldybės turtą, panaudos gavėjas turi jį apdrausti išnykus aplinkybėms, dėl kurių savivaldybės turtas negalėjo būti apdraustas.

14. Savivaldybės turto perdavimas įforminamas savivaldybės turto perdavimo–priėmimo aktu, parengtu pagal Aprašo 2 priede nustatytą akto formą. Savivaldybės turto perdavimo–priėmimo aktas su panaudos gavėju pasirašomas per 5 darbo dienas nuo savivaldybės turto panaudos sutarties pasirašymo.

**IV SKYRIUS**

**BAIGIAMOSIOS NUOSTATOS**

15. Savivaldybės administracija privalo kontroliuoti, ar panaudos gavėjas naudoja gautą savivaldybės turtą pagal paskirtį, ar verčiasi veikla, dėl kurios buvo perduotas savivaldybės turtas, ar vykdo visas savivaldybės turto panaudos sutartyje nustatytas sąlygas, ar panaudos gavėjui, turinčiam socialinės įmonės statusą, šis statusas nepanaikintas.

16. Savivaldybė privalo nutraukti savivaldybės turto panaudos sutartį, jeigu panaudos gavėjas nesiverčia sprendime dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodyta veikla, dėl kurios buvo perduotas savivaldybės turtas, ar šį turtą naudoja ne pagal paskirtį arba panaudos gavėjui, turinčiam socialinės įmonės statusą, šis statusas panaikinamas. Savivaldybė privalo nutraukti savivaldybės turto panaudos sutartį, jeigu panaudos gavėjas nevykdo įsipareigojimų savo lėšomis atlikti nekilnojamojo daikto einamąjį ar statinio kapitalinį remontą arba kito materialiojo turto remontą.

\_\_\_\_\_\_\_\_\_\_\_\_\_\_\_\_\_\_\_\_\_

 Šilutės rajono savivaldybės turto

 perdavimo panaudos pagrindais

 laikinai neatlygintinai valdyti ir

 naudotis tvarkos aprašo

 1 priedas

**(Pavyzdinė savivaldybės turto panaudos sutarties forma)**

**ŠILUTĖS RAJONO SAVIVALDYBĖS TURTO PANAUDOS SUTARTIS**

\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Panaudos davėjas – Šilutės rajono savivaldybė, kodas 111102445, atstovaujama \_\_\_\_\_\_\_\_\_\_\_\_\_\_\_,

 (atstovo vardas, pavardė, pareigos)

įgalioto Šilutės rajono savivaldybės tarybos \_\_\_\_\_\_\_m.\_\_\_\_\_\_\_\_\_\_\_ \_\_\_d. sprendimu Nr. \_\_\_\_\_\_,

ir panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyto Lietuvos Respublikos valstybės ir savivaldybių turto valdymo, naudojimo ir

 disponavimo juo įstatymo 14 straipsnyje subjekto, priimančio turtą, pavadinimas ir kodas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 (atstovo vardas, pavardė, pareigos) (panaudos subjekto įstatai (nuostatai), įgaliojimas –

 dokumento numeris ir data)

vadovaudamiesi Šilutės rajono savivaldybės tarybos \_\_\_\_\_\_\_\_\_m.\_\_\_\_\_\_\_\_\_ \_\_\_\_d. sprendimu Nr.\_\_\_\_, sudarė šią sutartį.

**I. SUTARTIES DALYKAS**

1. Panaudos davėjas pagal šią sutartį perduoda panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudoti Šilutės rajono savivaldybei nuosavybės teise priklausantį turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turto pavadinimas ir apibūdinimas: nematerialiojo, ilgalaikio materialiojo turto **–** inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto **–** panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(nurodyti turto naudojimo paskirtį)

**II. SUTARTIES SĄLYGOS**

2. Panaudos gavėjas moka mokestį už perduotų negyvenamųjų patalpų eksploatavimą, komunalines ir ryšių paslaugas.

3. Panaudos terminas nustatomas nuo \_\_\_\_\_\_\_\_\_m.\_\_\_\_\_\_\_\_ \_\_\_d. iki \_\_\_\_\_\_\_\_\_m.\_\_\_\_\_\_\_\_\_\_\_\_ \_\_\_d., bet ne ilgiau kaip iki šios sutarties 1 punkte nurodyto turto pardavimo viešame aukcione.

4. Panaudos gavėjui draudžiama išpirkti pagal panaudos sutartį perduotą turtą. Jis gali dalyvauti parduodant turtą viešame aukcione Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.

5. Panaudos gavėjas neturi teisės perleisti savo teisių ar pareigų, atsiradusių iš panaudos sutarties, įkeisti panaudos teisę ar kitaip ją suvaržyti.

**III. ŠALIŲ TEISĖS IR PAREIGOS**

6. Panaudos davėjas privalo:

6.1. per 5 darbo dienas nuo sutarties pasirašymo perduoti sutarties 1 punkte nurodytą daiktą pagal perdavimo–priėmimo aktą;

6.2. pasibaigus panaudos sutarties terminui, iš panaudos gavėjo per 5 dienas nuo sutarties pasibaigimo priimti jam grąžinamą daiktą pagal perdavimo–priėmimo aktą.

7. Panaudos davėjas, nepažeisdamas panaudos gavėjo teisių, turi teisę tikrinti, ar panaudos gavėjas naudojasi daiktu tinkamai pagal paskirtį ir sutartį.

8. Panaudos gavėjas savo lėšomis apdraudžia visam sutarties galiojimo laikui gaunamą daiktą panaudos davėjo naudai ir draudimo liudijimo (poliso) kopiją pateikia panaudos davėjui.

9. Panaudos gavėjas savo lėšomis per 15 dienų nuo sutarties pasirašymo įstatymų nustatyta tvarka sutartį įregistruoja Nekilnojamojo turto registre (išskyrus 8 punkte numatytą atvejį). Pasibaigus panaudos sutarties terminui, panaudos gavėjas sutartį išregistruoja iš Nekilnojamojo turto registro.

10. Panaudos gavėjas privalo:

10.1. naudotis daiktu pagal tiesioginę paskirtį ir sutartį, tik sprendime dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam daiktui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti daikto paskirties;

10.2. sudaryti sąlygas panaudos davėjui kontroliuoti, ar perduotas daiktas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas;

10.3. gauti panaudos davėjo rašytinį sutikimą pagerinti ar pertvarkyti daiktą nekeičiant jo paskirties;

10.4. savo lėšomis daryti jam perduoto daikto einamąjį ar kapitalinį remontą:

 ;

(nurodyti remonto darbusir lėšų sumą, kurią panaudos gavėjas nurodė rašytiniame įsipareigojime)

10.5. atlyginti panaudos davėjui nuostolius, jeigu perduotas daiktas neatlikus priežiūros ar einamojo remonto darbų sugedo ar buvo sugadintas;

10.6. likus vienam mėnesiui iki sutarties termino pabaigos, raštu pranešti panaudos davėjui apie grąžinamą daiktą;

10.7. panaudos sutarčiai pasibaigus ar ją nutraukus prieš terminą, grąžinti daiktą panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo daikto;

10.8. panaudos gavėjas panaudos sutarties pasibaigimo dieną privalo įvykdyti visus mokestinius įsipareigojimus.

11. Panaudos gavėjo lėšos, panaudotos daiktui pagerinti ar pertvarkyti, neatlyginamos.

**IV. SUTARTIES PASIBAIGIMAS IR NUTRAUKIMAS**

12. Ši sutartis pasibaigia:

12.1. pasibaigus terminui;

12.2. šalių susitarimu.

13. Šią sutartį panaudos davėjas privalo nutraukti prieš terminą, pateikęs panaudos gavėjui įspėjamąjį raštą:

13.1. jei panaudos gavėjas nevykdo veiklos, nurodytos šioje sutartyje;

13.2. jei panaudos gavėjas turtą naudoja ne pagal paskirtį;

13.3. jei panaudos gavėjas nevykdo įsipareigojimų savo lėšomis atlikti nekilnojamojo daikto einamąjį ar statinio kapitalinį remontą arba kito materialiojo turto remontą.

14. Šią sutartį panaudos davėjas gali vienašališkai nutraukti prieš terminą:

14.1. pateikęs panaudos gavėjui ne mažesniu kaip 10 dienų intervalu ne mažiau kaip 2 įspėjamuosius raštus:

14.1.1. jei panaudos gavėjas nesudaro sąlygų kontroliuoti, ar perduotas pagal panaudos sutartį turtas naudojamas pagal paskirtį ir sutartį;

14.1.2. jei per 10 darbo dienų nuo panaudos sutarties pasirašymo dienos neperima turto pagal turto priėmimo - perdavimo aktą;

14.1.3. jei panaudos gavėjas nevykdo kitų šioje sutartyje nurodytų sąlygų;

14.1.4. kitais Lietuvos Respublikos civilinio kodekso nustatytais atvejais.

14.2. pateikęs panaudos gavėjui įspėjamąjį raštą ne vėliau kaip prieš du mėnesius, jeigu dėl nenumatytų ir nepaprastų aplinkybių 1 punkte nurodytas turtas yra skubiai ir neišvengiamai reikalingas pačiam panaudos davėjui.

15. Panaudos gavėjas turi teisę bet kada nutraukti panaudos sutartį, įspėjęs panaudos davėją apie numatomą sutarties nutraukimą ne vėliau kaip prieš vieną mėnesį.

**V. PAPILDOMOS SĄLYGOS**

16. Įvykus bet kokio pobūdžio avarijai, panaudos gavėjas privalo nedelsdamas (ne vėliau kaip per 3 darbo dienas) pakviesti panaudos davėjo atstovą ir pastatą administruojančios organizacijos atstovą avarijos priežastims ir padarytiems nuostoliams nustatyti.

17. Panaudos gavėjas negali jam perduoto savivaldybės turto išnuomoti ar kitaip perduoti naudotis tretiesiems asmenims.

18. Jeigu panaudos gavėjas pageidauja atnaujinti sutartį, ne vėliau kaip prieš 30 kalendorinių dienų iki sutarties termino pabaigos turi pateikti panaudos davėjui dokumentus, reikalingus panaudos sutarčiai atnaujinti.

19. Ši sutartis įsigalioja nuo jos pasirašymo dienos.

20. Ši sutartis sudaryta 2 egzemplioriais, po vieną panaudos davėjui ir panaudos gavėjui.

PRIDEDAMA (jeigu dokumentai pridedami):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_ lapas (-ai).

(dokumento, kuriuo suteikiama teisė perduoti turtą, kopija)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_ lapas (-ai).

(turto sąrašas, jeigu turtas perduodamas pagal sąrašą)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_ lapas (-ai).

(nekilnojamojo daikto kadastro duomenų bylos kopija)

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_ lapas (-ai).

(Nekilnojamojo turto registro centrinio duomenų banko informacinis išrašas)

 (perdavimo–priėmimo aktas)

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_ lapas (-ai).

(kiti dokumentai)

Sutarties šalių rekvizitai:

Panaudos davėjo

(adresas, telefono numeris, atsiskaitomosios sąskaitos banke numeris)

Panaudos gavėjo

(adresas, telefono numeris, atsiskaitomosios sąskaitos banke numeris)

Panaudos davėjas Panaudos gavėjas

(Parašas) (Parašas)

(Vardas ir pavardė) (Vardas ir pavardė)

A.V. A.V.

––––––––––––––––––––

 Šilutės rajono savivaldybės turto

 perdavimo panaudos pagrindais

 laikinai neatlygintinai valdyti ir

 naudotis tvarkos aprašo

 2 priedas

**(Savivaldybės turto, perduodamo pagal panaudos sutartį, perdavimo–priėmimo akto forma)**

**ŠILUTĖS RAJONO SAVIVALDYBĖS TURTO, PERDUODAMO**

**PAGAL PANAUDOS SUTARTĮ, PERDAVIMO–PRIĖMIMO AKTAS**

\_\_\_\_\_\_\_\_\_\_\_\_ Nr.\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Vadovaudamiesi Šilutės rajono savivaldybės tarybos 20 \_\_ m. \_\_\_\_\_\_\_\_\_ d. sprendimu Nr. \_\_\_\_ ir panaudos sutartimi Nr. \_\_\_, sudaryta 20 \_\_ m. \_\_\_\_\_\_ d., panaudos davėjas – Šilutės rajono savivaldybė, atstovaujama įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (atstovo pareigos, vardas ir pavardė)

perduoda, o panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(panaudos subjekto, priimančio turtą, pavadinimas ir kodas)

pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įstatymą, institucijos įstatus (nuostatus), įgaliojimą – dokumento pavadinimas, numeris, data)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(atstovo pareigos, vardas ir pavardė)

priima Šilutės rajono savivaldybei nuosavybės teise priklausantį turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (perduodamo turto pavadinimas ir apibūdinimas: nematerialiojo, ilgalaikio materialiojo turto **–** inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto **–** panaudojimo paskirtis, pavadinimas, adresas, unikalus numeris, statinio pažymėjimas plane, bendras statinio plotas (jeigu toks yra) arba kiti statiniams būdingi geometriniai parametrai, atsižvelgus į statinio naudojimo paskirtį; perduodamo nekilnojamojo turto plotas ir indeksai (jeigu tokie yra) arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; trumpalaikio materialiojo turto įsigijimo vertė; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(nurodyti ir turto trūkumus, jeigu jų rasta)

Šis aktas surašytas 2 egzemplioriais, po vieną turtą perduodančiam ir turtą perimančiam asmeniui.

Perdavė

(įgalioto perduoti turtą asmens

pareigų pavadinimas)                                     (Parašas)                             (Vardas ir pavardė)

Priėmė

(įgalioto priimti turtą asmens

pareigų pavadinimas)                                     (Parašas)                                       (Vardas ir pavardė)

––––––––––––––––––––

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TURTO PERDAVIMO PANAUDOS PAGRINDAIS LAIKINAI NEATLYGINTINAI VALDYTI IR NAUDOTIS TVARKOS APRAŠO PATVIRTINIMO“**

2019 m. rugsėjo 12 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Patvirtinti Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).* *Nustatyti, kad Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo įgyvendinimą kontroliuoja ir, Savivaldybės tarybai pareikalavus, teikia ataskaitas apie pagal panaudos sutartis perduotą turtą Savivaldybės administracijos Ūkio skyriaus Turto poskyris.**Pripažinti netekusiu galios Savivaldybės tarybos 2019 m. gegužės 23 d. sprendimo Nr. T1-23 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo” 1, 2, 3 punktus.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *18 straipsnio 1 dalimi, Savivaldybės tarybos priimtus teisės aktus gali sustabdyti, pakeisti ar panaikinti pati Savivaldybės taryba.* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 19, 20, 21, 24 straipsnių pakeitimo ir 18 straipsnio pripažinimo netekusiu galios įstatymo Nr. XIII-2398*](https://www.e-tar.lt/portal/lt/legalAct/3c3cf3d0af9b11e98451fa7b5933515d)  *5 straipsnis pakeitė Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnį, kuris reglamentuoja valstybės ir savivaldybių turto perdavimo neatlygintinai valdyti panaudos pagrindais tvarką. Pakeitimo įstatymo 13 straipsnio 2 dalyje nustatyta, kad „Lietuvos Respublikos Vyriausybė arba jos įgaliotos institucijos, taip pat savivaldybių tarybos iki 2019 m. rugsėjo 30 d. priima šio įstatymo įgyvendinamuosius teisės aktus“.**Vyriausybės atstovų įstaigos Vyriausybės atstovas Klaipėdos ir Tauragės apskrityse pateikė savivaldybėms rašytinį prašymą iki 2019 m. rugsėjo 30 d. pateikti informaciją apie Pakeitimo įstatymo įgyvendinamųjų teisės aktų parengimą ir jų priėmimą.*  |
| ***3. Kokių pozityvių rezultatų laukiama.*** |
| *Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas parengtas atsižvelgiant į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 5, 6, 10, 12, 14, 15, 16, 19, 20, 21, 24 straipsnių pakeitimo ir 18 straipsnio pripažinimo netekusiu galios įstatymo Nr. XIII-2398, kuris įsigalioja 2019 m. spalio 1 d.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo pažyma* [*pridedama.*](TUR01%20antikor.vert.docx) |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR01priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*